b"\n_START_ARTICLE_\nJimi Hendrix\n_START_SECTION_\n\xc5\xbdivljenjepis\n_START_PARAGRAPH_\nJimi Hendrix, rojen Johnny Allen Hendrix 27. novembra 1942, v  Seattlu, kasneje James Marshall, kot ga je preimenoval o\xc4\x8de James \xc2\xbbAl\xc2\xab\xc2\xa0Hendrix. Young (ang. mladi) Jimmy, kot so ga takrat imenovali, se je zainteresiral za glasbo, pri tem pa so nanj vplivali vsi ve\xc4\x8dji glasbeniki tistega \xc4\x8dasa, kot so B.B. King, Muddy Waters, Howlin' Wolf, Bob Dylan, Buddy Holly, Hank Marvin in Robert Johnson. Kot samouk se ni nau\xc4\x8dil brati in pisati glasbe, zato se je \xc5\xa1e bolj koncentriral na glasbo, ki jo je sli\xc5\xa1al._NEWLINE_Al je opazil njegov interes za glasbo spominjajo\xc4\x8d se anekdote: \xc2\xbbKo me ni bilo doma sem mu naro\xc4\x8dil naj pospravi sobo. Ko sem pri\xc5\xa1el domov, so povsod po sobi le\xc5\xbeale metle in ko sem ga vpra\xc5\xa1al zakaj ni pometel sobe mi je rekel, da jo je, in kasneje sem izvedel, da se je pretvarjal da igra na kitaro.\xc2\xab\xc2\xa0Al mu je podaril najdeno ukulelo z eno struno, kar je bil velik napredek od metle._NEWLINE_Poleti 1958 mu je o\xc4\x8de Al podaril akusti\xc4\x8dno kitaro, ki jo je kupil za 5 dolarjev pri svojem prijatelju. Kmalu zatem se je Jimmy pridru\xc5\xbeil svojemu prvemu bendu \xe2\x80\x93 The Velvetones. Po treh mesecih je zapustil skupino v \xc5\xbeelji, da bi poiskal lastne interese._NEWLINE_Naslednje poletje mu je o\xc4\x8de po daril njegovo prvo elektri\xc4\x8dno kitaro Supro Ozark 1560S, ki je uporabljal, ko se je pridru\xc5\xbeil skupini The Rocking Kings._NEWLINE_1961 je od\xc5\xa1el slu\xc5\xbeit obvezni voja\xc5\xa1ki rok, tako si je novembra 1962 prislu\xc5\xbeil priponko \xc2\xbbScreaming Eagles\xc2\xab\xc2\xa0za padalsko divizijo. Medtem, ko je bil nastanjen v Fort Campbell v Kentuckyju, je z basistom Billyjem Coxom sestavil skupino The King Casuals. _NEWLINE_Pozneje, ko je bil odpu\xc5\xa1\xc4\x8den zaradi po\xc5\xa1kodbe, ki jo je staknil med skokom s padalom, je za\xc4\x8del delati kot sezonski kitarist pod imenom Jimmy James. Do konca leta 1965 je \xc5\xbee igral z ve\xc4\x8d znanimi glasbeniki kot so: Ike in Tina Turner, Sam Cooke, The Isley Brothers in Little Richard. Jimmy je \xc5\xa1el po stopinjah Little Richarda in ustanovil svojo lastno skupino imenovano Jimmy James and the Blue Flames, kjer je prevzel vlogo back-line kitarista, kasneje vodilnega._NEWLINE_Skozi kasnej\xc5\xa1o polovico 1965 in v prvi polovici 1966, je igral v manj\xc5\xa1ih lokalih v Greenwich Village, kjer se je spoznal z basistom Chasom Chandlerjem med julijskim nastopom na Caf Wha. Chandler je bil navdu\xc5\xa1en nad njegovim nastopom in se je \xc5\xa1e enkrat vrnil septembra 1966, da bi z njim podpisal pogodbo, s katero se je Hendrix preselil v London in ustanovil novo skupino._NEWLINE_Zamenjava bas kitare s slu\xc5\xbebo mened\xc5\xbeerja je prinesla prvo nalogo \xe2\x80\x93 Chandler je Hendrixovo ime spremenil v \xc2\xbbJimi\xc2\xab. Z bobnarjem Mitchom Mitchellom in basistom Noelom Reddingom je novo osnovana skupina The Jimi Hendrix Experience hitro postala zvezda Londona jeseni 1966._NEWLINE_Njihov prvi single, \xc2\xbbHey Joe\xc2\xab\xc2\xa0je pre\xc5\xbeivel 10 tednov na britanski glasbeni lestvici na 6. mestu zgodnjega leta 1967. Singlu je kmalu sledil album Are You Experienced?, psihedeli\xc4\x8dna glasbena kompilacija, ki je vklju\xc4\x8devala himne generacije. Are You Experienced? je ostal eden izmed najpopularnej\xc5\xa1ih rock albumov vseh \xc4\x8dasov. Vklju\xc4\x8duje pesmi \xc2\xbbPurple Haze\xc2\xab, \xc2\xbbThe Wind Cries Mary\xc2\xab, \xc2\xbbFoxey Lady\xc2\xab, \xc2\xbbFire\xc2\xab\xc2\xa0in \xc2\xbbAre You Experienced?\xc2\xab._NEWLINE_Kljub Hendrixovemu velikemu uspehu v Zdru\xc5\xbeenem kraljestvu, je \xc5\xa1ele ob vrnitvi v Ameriko junija 1967, pod\xc5\xbegal publiko na Monterey International Pop Festivalu z izvedbo \xc2\xbbWild Thing\xc2\xab. Dobesedno \xc4\x8dez no\xc4\x8d je The Jimi Hendrix Experienece postal eden izmed najpopularnej\xc5\xa1ih skupin na svetu._NEWLINE_Sledil je album Axis: Bold as Love. Ta je vklju\xc4\x8deval hite: \xc2\xbbIf 6 was 9\xc2\xab, \xc2\xbbBold as Love\xc2\xab\xc2\xa0in \xc2\xbbYou Got Me Floatin\xc2\xab. Leta 1968 je prevzel ve\xc4\x8djo kontrolo nad svojo glasbo; veliko \xc4\x8dasa je pre\xc5\xbeivel za konzolami v studiu in z me\xc5\xa1anjem prina\xc5\xa1al \xc4\x8distost svoji viziji glasbe. V Ameriki je zgradil lasten snemalni studio, Electric Lady Studios v New Yorku. Ime tega projekta je postalo osnova za njegov najbolj zahteven album, dvojno LP izdajo, Electric Ladyland. Na tem albumu se nahajajo nekatere njegove najbolj znane skladbe med katerimi je tud priredba Dylanove skladbe \xc2\xbbAll Along The Watchtower\xc2\xab\xc2\xa0in \xc2\xbbVoodoo Child (slight return)\xc2\xab\xc2\xa0 Skozi leto 1968 so naporne turneje in studijsko delo zahtevale svoj davek v skupini. Tako je bila le-ta leta 1969 razpu\xc5\xa1\xc4\x8dena._NEWLINE_Hendrix je bil zadr\xc5\xbeana, malo naivna oseba, ki je veliko dala na njegov vtis na druge, recimo: prijatelje je pred koncertom ali kadar so \xc5\xa1li ven vedno spra\xc5\xa1eval ali se je dobro oblekel._NEWLINE_Jimi je umrl 18. septembra 1970 v sumljivih okoli\xc5\xa1\xc4\x8dinah, domnevno zaradi prevelike doze uspavalnih tablet ali samomora."